
Profesionālās kvalifikācijas eksāmena programma 
izglītības programmā „Taustiņinstrumentu spēle - Klavierspēle”

1. Vispārīgie jautājumi

1.1. Profesionālās kvalifikācijas eksāmena programma ir izstrādāta ievērojot profesijas standartā un izglītības programmā noteiktās prasības;
1.2. Profesionālās kvalifikācijas eksāmens kārtojams valsts valodā.

2. Eksāmena mērķis

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības programmai un profesionālās kvalifikācijas prasībām.

3. Eksāmena adresāts

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

4. Eksāmena uzbūve

4.1. Eksāmens sastāv no divām daļām:
4.1.1. Teorētiskā daļa.
Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām. Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu.
4.1.2. Praktiskā daļa. 
Profesionālās kvalifikācijas eksāmena praktiskā daļa ir atklāta tipa solo koncertizpildījums uz koncertflīģeļa un koncertmeistaru klase un saskaņā ar profesionālās izglītības programmu eksāmenā var tikt iekļauts kameransamblis.
4.2. Teorētiskā un praktiskā daļa pārbauda eksaminējamās personas zināšanas, prasmes un attieksmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1(T) : 5 (P).	
              	
5. Teorētiskās daļas saturs

5.1. Teorētiskā daļa ir objektīvi vērtējama daļa un pārbauda audzēkņa zināšanas un izpratni;

5.2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam trešajam profesionālās kvalifikācijas līmenim;
5.3. Teorētiskajā daļā izglītojamais izpilda izglītības iestādes izstrādātu testu;
5.4. Sastādot testu izglītības iestāde ievēro šādus principus:
5.4.1. testā tiek iekļauti 38 jautājumi, no kuriem 3 ir paaugstinātas grūtības jautājumi;
5.4.2. 35 ir slēgta un atvērta tipa specialitātes vēstures un specialitātes teorijas jautājumi;
5.4.3. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem atbilžu variantiem;
5.4.4. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
5.4.5. trīs paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
5.5. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
5.6. Testu vērtē profesionālā kvalifikācijas eksāmena komisija pirms/pēc eksāmena praktiskās daļas norises;
5.7. Testā ir iekļaujami jautājumi, par tēmām, kurus izstrādājusi Jāzepa Vītola Latvijas Mūzikas akadēmijas Klavieru katedra un Latvijas Klavierspēles skolotāju asociācija (Pielikums Nr.1).

6. Praktiskās daļas saturs

6.1. Profesionālās kvalifikācijas eksāmena praktiskā daļa pārbauda audzēkņa prasmes un iemaņas, ko paredz izglītības programmas saturs;
6.2. Profesionālās kvalifikācijas eksāmena praktiskā daļa:
6.2.1. publisks solo koncertizpildījums;
6.2.2. koncertmeistaru klase;
6.2.3. saskaņā ar profesionālās izglītības programmu eksāmenā var tikt iekļauts kameransamblis.
6.3. Norises laiks vienam izglītojamam solo koncertizpildījumā nepārsniedz 45 minūtes;
6.4. Solo izpildījuma prasības: 
6.4.1. polifons skaņdarbs (J.S.Bahs Prelūdija un fūga no Labi temperētā klavesīna 1. vai 2.krājuma - pēc izvēles);
6.4.2. Vīnes klasiķu J.Haidna, V.A.Mocarta vai L. van Bēthovena sonātes (1.daļa vai 2. un 3.daļa, vai pilnībā - pēc izvēles); vai koncerts (1.daļa vai 2. un 3.daļa, vai pilnībā- pēc izvēles);
6.4.3. koncertetīde (ieteicama F.Šopēna, F.Lista, S.Rahmaņinova vai A.Skrjabina virtuoza koncertetīde);
6.4.4. brīvi izvēlēts viens vai vairāki skaņdarbi - var atskaņot miniatūru, ciklisku vai izvērstu skaņdarbu pēc izvēles, vēlams latviešu komponista skaņdarbu.
6.5. Koncertmeistaru klases un/vai kameransambļa izpildījuma prasības izstrādā katra izglītības iestāde individuāli atbilstoši izglītības programmas saturam.

7. Vērtēšanas kārtība

7.1. Kvalifikācijas darba teorētisko un praktisko daļu vērtē profesionālā kvalifikācijas eksāmena komisija;
7.2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
7.3. Pēc profesionālās kvalifikācijas eksāmena visu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
7.4. Kopējais maksimāli iegūstamais punktu skaits 3.profesionālās kvalifikācijas līmenim ir 300 punkti. Teorētiskās daļas maksimālais iespējamais iegūto punktu skaits ir 50, praktiskās daļas - 250 punkti;

7.5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 3.profesionālās kvalifikācijas līmenim:
	Iegūto punktu skaits
	1–53
	54–105
	106–157
	158–209
	210–225
	226–240
	241–255
	256–270
	271–285
	286–300

	Vērtējums
ballēs
	1
	2
	3
	4
	5
	6
	7
	8
	9
	10



7.6. Profesionālās kvalifikācijas eksāmena teorētiskās daļas vērtēšanas skala:
	Teorētiskās daļas
uzdevumu skaits kopā
	Maksimālais
iegūstamais
punktu skaits

	38
	50



7.7. Profesionālās kvalifikācijas eksāmena teorētiskās daļas vērtēšanas kritēriji:
7.7.1. vērtējot teorētiskās daļas slēgtā un atvērtā tipa 35 jautājumus tiek piešķirti:
7.7.1.1. par pareizu atbildi - 1 punktu;
7.7.1.2. par nepareizu atbildi - 0 punktu.
7.7.2. paaugstinātas grūtības pakāpes katru jautājuma atbildi vērtē ar 0 līdz 5 punktiem:
7.7.3. 5 punkti tiek piešķirti, ja atbildē uz jautājumu ir mērķtiecīgi izvēlēts faktu materiāls, precīza terminoloģija. Jautājums ir izprasts, tajā ir radoši, oriģināli spriedumi, atziņas;
7.7.4. 4 punkti tiek piešķirti, ja atbildē uz jautājumu ir izmantoti fakti savu spriedumu argumentēšanai. Atbildes izklāstā ir nozīmīgas, patstāvīgas domas, spriedumi, atziņas, lietota pareiza terminoloģija;
7.7.5. 3 punkti tiek piešķirti, ja atbildē izmantotie fakti ir nekonkrēti, nav pārliecinoši sprieduma pamatošanai, atsevišķas kļūdas terminoloģijas lietošanā. Atbilde uz jautājumu ir nepilnīga, sašaurināta ir vērojama fragmentāra pieeja;
7.7.6. 2 punkti tiek piešķirti, ja atbildē uz jautājumu izmantoti maznozīmīgi fakti. Jautājuma virspusēja izpratne, atbilde ir vispārīga, nekonkrēta, īsa, kļūdas terminoloģijas lietošanā;
7.7.7. 1 punkts tiek piešķirts, ja atbildē uz jautājumu izmantoti vispārīgi spriedumi, kuri nav saistīti ar konkrētiem faktiem vai minēti kļūdaini fakti, nepareizi lietota terminoloģija;
7.7.8. 0 punkti tiek piešķirti, ja nav izpratnes par jautājumu.

7.8. Profesionālās kvalifikācijas eksāmena praktiskās daļas – publisks solo koncertizpildījums - vērtēšanas skala un kritēriji:
	Vērtēšanas kritēriji un iegūstamais punktu skaits
	Iegūtie punkti

	1. Tehniskais izpildījums. 
Maksimālais punktu skaits – 75

	Vāji
	Viduvēji
	Labi
	Ļoti labi
	Izcili 
	

	1-39
	40-60
	61-63
	64-71
	72-75
	

	2. Mākslinieciskais sniegums. 
Maksimālais punktu skaits – 75

	Vāji
	Viduvēji
	Labi
	Ļoti labi
	Izcili 
	

	1-39
	40-60
	61-63
	64-71
	72-75
	

	Iegūtie punkti kopā:
	



7.9. Profesionālās kvalifikācijas eksāmena praktiskās daļas – koncertmeistaru klase un/vai kameransamblis vērtēšanas kritērijus izglītības iestāde izstrādā pati, bet tie tiek vērtēti pēc sekojošas skalas:
	Aprakstošais vērtējums
	Vāji
	Viduvēji
	Labi
	Ļoti labi
	Izcili 

	Iegūto
punktu skaits
	1-52
	53-80
	81-85
	86-95
	96-100




PIELIKUMS NR.1

Profesionālās kvalifikācijas eksāmena 
teorētiskās daļas jautājumu tēmas izglītības programmā 
Taustiņinstrumentu spēle – Klavierspēle.


1. Nozīmīgākie latviešu komponistu skaņdarbi klavierēm.
2. Nozīmīgākie baroka laikmeta klavierdarbi.
3. Vīnes klasiķu klavierdarbi.
4. Romantisma laikmeta klavierdarbi (Rietumeiropa);
5. Krievu komponistu klavierdarbi.
6. Franču komponistu klaviermūzika.
7. Izcilākie Latvijas un ārvalstu pianisti.
8. Nozīmīgākie Valsts un starptautiskie konkursi.
9. Mūzikas dzīves aktualitātes Latvijā aizvadītajā koncertsezonā.

